Jeon

Jeon (, 煎) merujuk kepada hidangan yang dibuat dengan keseluruhan, hirisan, atau cincangan ikan, daging, sayuran, dan sebagainya yang diperisakan, dan sadurkannya dengan tepung gandum dan telur sebelum menggorengnya di dalam minyak.

Ia juga dipanggil jeonyueo atau jeonyuhwa, terutama dalam masakan diraja Korea. Kadang-kadang, jeonya (저냐) digunakan sebagai istilah singkatan untuk kedua-duanya. Jeon dibuat dengan pelbagai bahan-bahan seperti hirisan daging, ayam, makanan laut dan sayuran bergantung kepada gaya dan dicampurkan dengan tepung adunan atau disalut dengan adunan telur dan kemudian digoreng dengan minyak.

Jeon biasanya dimakan sebagai pembuka selera, sebagai banchan (hidangan sampingan yang kecil), atau sebagai anju (makanan untuk dimakan sambil menikmati minuman keras). Jeon juga disajikan sebagai makanan yang penting untuk jesasang () dan janchi (; pesta). Jeon digunakan untuk jesa dipanggil gannap () atau gannam () yang dibuat dengan hati lembu, omasum, atau ikan bersama-sama dengan sayur-sayuran dan bawang hijau pada lidi.

Jeon kadangkala dimakan sebagai pencuci mulut yang manis; kelainan seperti itu dikenali sebagai hwajeon (bermaksud "bunga jeon"). Bindaetteok (lempeng kacang hijau), pajeon (lempeng bawang hijau), dan kimchijeon ialah jeon popular di Korea Selatan. Jeon dinamakan biasanya mengikut bahan utamanya.

 Jenis 
 Daging 
 Yukjeon (육전 肉煎), dibuat dengan daging lembu dicincang
 Wanjajeon (완자전) atau wanja (완자); juga dinamakan donggeurang ttaeng (동그랑땡), jeon kecil berbentuk bola yang daripada daging lembu cincang, tauhu, dan sayur-sayuran, disalut dengan tepung gandum dan adunan telur
 Ganjeon (간전), dibuat dengan hati lembu
 Cheonyeopjeon (처녑전), dibuat dengan omasum
 Meat Jun, hidangan Korea popular di Hawaii.

Makanan Laut
Saengseonjeon (생선전 生鮮煎) ialah istilah umum merujuk kepada mana-mana jeon dibuat dengan ikan. Secara umumnya, ikan putih lebih disukai untuk membuat jeon manakala haemul jeon (해물전 海物煎) termasuk jeon dibuat dengan bukan sahaja ikan tetapi juga paeryu (패류 kerang), udang dan kurita. 
 Mineojeon (민어전 民魚煎), dibuat dengan ikan kerisi
 Daegujeon (대구전 大口煎), dibuat dengan ikan kod Pasifik
 Guljeon (굴전), dibuat dengan tiram
 Daehajeon (대하전 大蝦煎), dibuat dengan udang berisi
 Saewoojeon (새우전), dibuat dengan udang

Sayur-sayuran dan cendawan
 Kimchijeon (김치전), dibuat dengan kimci
 Pajeon (파전), dibuat dengan bawang hijau
 Gamjajeon (감자전), dibuat dengan kentang parut
 Hobakjeon (호박전), dibuat dengan squasy
 Yeongeunjeon (연근전), dibuat dengan akar teratai
 Gochujeon (고추전), dibuat dengan cilis
 Gajijeon (가지전), dibuat dengan terung
 Deodeokjeon (더덕전), dibuat dengan deodeok (Codonopsis lanceolata)
 Gosarijeon (고사리전), dibuat dengan pucuk paku
 Pyogojeon (표고전), dibuat dengan cendawan shiitake dan daging lembu

 Lain-lain 
 Bindaetteok (빈대떡), dibuat dengan kacang hijau, pelbagai sayur-sayuran dan daging atau makanan laut
 Memiljeon (메밀전), dibuat dengan gandum hitam
 Dubujeon (두부전), dibuat dengan tauhu
 Hwajeon (화전), dibuat dengan bunga yang boleh dimakan, seperti azalea atau ros

 Galeri 

 Lihat juga 

 Bánh xèo
 Lempeng bawang hijau
 Okonomiyaki
 Paratha
 Lempeng

 Catatan 

 Rujukan 





Kategori:Masakan Korea
Kategori:Lempeng